Hoyt Brian Yee: kujdes ndaj qasjes ruse në Ballkan
Zëvendës ndihmës sekretari amerikan i shtetit Hoyt Brian Ye, tha në Beograd, se SHBA do të bashkëpunojnë me Rusinë, por do t'i mbrojnë fuqishëm interesat amerikane dhe të aleatëve.
Zëvendës ndihmës sekretari amerikan i shtetit Hoyt Brian Yee, tha të mërkurën në Beograd se Shtetet e Bashkuara do të vazhdojnë të jenë të pranishme në Ballkanin perëndimorë për të mbështetur rrugën evropiane të vendeve të rajonit, ndërsa do të ndjekin me vëmendje qasjen e Rusisë në atë zonë. Pas takimit me presidentin e zgjedhur të Serbisë, Aleksandër Vuçiç, ai tha se Shtetet e Bashkuara do të mbrojnë fuqishëm interesat e tyre dhe të aleatëve. "", tha ai, duke përmendur ngjarjet e tetorit të vitit të kaluar në Mal të Zi, kur autoritetet në Podgoricë thanë se rusët ishin përfshirë në një përpjekje për grusht shteti, pjesë e orvatjeve për te penguar anëtarësimin e Malit të Zi në NATO. "", tha ai. Zyrtari amerikan tha se politika amerikane ndaj Ballkanit Perëndimorë nuk ka ndryshuar pas zgjedhjes së presidentit, Donald Tramp, dhe se ajo mbështetet mbi interesat amerikane që kanë të bëjnë me sigurinë dhe demokracinë. "", tha zoti Hoyt Brian Yee. Ai tha se procesi i integrimeve evropiane mund të përshpejtohet por për këtë duhet vullnet i fortë i vende kandidate dhe Bashkimit Evropian. "", tha ai duke nënvizuar se qeveritë duhet të zbatojnë reformat madje edhe atëherë kur ndjehen të lodhura. Serbia, një aleate tradicionale e Rusisë, synon të anëtarësohet në Bashkimin Evropian, por ecën në vijën e ngushtë ndërmjet Rusisë dhe perëndimit dhe ka refuzuar t'u bashkohet sanksioneve euro-amerikane kundër Moskës për shkak të veprimeve të saj në Ukrainë. Ajo vazhdon të kundërshtojë pavarësinë e Kosovës me të cilën është përfshirë në një proces bisedimesh në shkëmbim të afrimit me Bashkimin Evropian.